section_heading: Sastav
paragraph_text: Za svoj ustrajni i marljivi rad zbor i dirigent Miroslav Stantić je 2004. godine nagrađen „Antušovom nagradom“ koja se dodjeluje za osobit doprinos na očuvanju nacionalne kulture, među Hrvatima u Vojvodini. Sadašnji umjetnički voditelj i dirigent Miroslav Stantić i stalni orguljaš Collegiuma, Kornelije Vizin svojim zalaganjem doprinose na posebnom odabiru repertoara i njegovom uspješnom izvođenju. Osim nastupa u Vojvodini i Srbiji, zbor je nastupao u Hrvatskoj (Zagreb, Osijek, Split, Makarska, Zadar, Virovitica, Marija Bistrica,Đakovo...), Bosni i Hercegovini (Sarajevo, Međugorje, Šćit Rama), Republici Mađarskoj (Budimpešta,Pečuh i Baja) te Italiji (Rim, Assisi, Padova).